П Р Е Д Л О Г

 На основу члана 77. ст. 3. Закона о запосленима у аутономним покрајинама и јединицама локалне самоуправе („Службени гласник РС“, бр. 21/16, 113/17, 95/18, 113/17-др. закон и 95/18-др.закон, 86/19-др.закон, 157/20-др.закон, 114/21, 123/21-др.закон и 92/23) и члана 40. став 1. тачка 19 . Статута општине Димитровград („Службени лист општине Димитровград“, бр. 6/19), а у вези Одлуке о максималном броју запослених на неодређено време у систему државних органа, систему јавних служби, систему Аутономне покрајине Војводине и систему локалне самоуправе за 2017. годину („Сл. гласник РС“, бр. 61/17, 82/17, 92/17, 111/17, 14/18, 45/18, 78/18, 89/18, 102/18, 30/19, 42/19, 59/19, 79/19,84/19 и 88/19), Одлуке СО-е Димитровград о максималном броју запослених на неодређено време у организационим облицима система локалне самоуправе-општине Димитровград („Службени лист града Ниша“, бр. 91/17, 125/17 и „Службени лист општине Димитровград“, бр. 10/21, 68/21, 33/22 и 44/23), иЗакона о буџетском систему („Сл. гласник РС“, бр. 54/2009, 73/2010, 101/2010, 101/2011, 93/2012, 62/2013, 63/2013 - испр., 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019,72/2019, 149/2020,118/21,118/2021-др.закон и 92/23), Скупштина Општине Димитровград, на седници одржаној дана \_\_\_\_\_\_\_\_2024. године, усвојила је

**ПРВУ ИЗМЕНУ КАДРОВСКОГ ПЛАНА**

**ОРГАНА И СЛУЖБИ ОПШТИНЕ ДИМИТРОВГРАД**

за 2024. годину

**Члан 1.**

 Кадровски план органа и служби општине Димитровград за 2024.г. („Сл.лист општине Димитровград, бр.30/23), у чл. 2. став 1. тачка II, „Планирани број запослених за 2024.г. у Општинској управи општине Димитровград“ у табели „Радна места службеника и намештеника на неодређено време“ , врше се следеће измене:

Код звања „Положај у првој групи“- број: „1“, речи у заградама, бришу се.

Код звања „Саветник“- број: „17“ , замењују се бројем: „16“,

Код звања „Млађи саветник“- број: „4“, замењују се бројем: „7 „.

Код звања „Сарадник“- број „5“, замењује се бројем: „3“.

Код звања „Млађи сарадник“- број „1“, замењује се бројем: „/“.

Код звања „Виши референт“- број „7“, замењује се бројем „8“.

У чл. 2. став 1. тачка II, „Планирани број запослених за 2024.г. у Општинској управи општине Димитровград“ у табели „Радни однос на одређено време“, врше се следеће измене:

Код звања „Саветник број 2“, замењује се бројем „ 1 (замена- не улази у ограничење)“.

Код звања „Млађи саветник број 3“, замењује се бројем „4 (једна замена- не улази у ограничење).

Код звања „Млађи сарадник број 1“, замењује се бројем „2“.

У чл. 2. став 1. тачка II, „Планирани број запослених за 2024.г. у Општинској управи општине Димитровград“ у табели „Врста стручне спреме зaпослених“, врше се следеће измене:

Код звања „Висока стручна спрема“ број „31“, замењује се бројем „33“;

Код звања „Виша стручна спрема“ број „6“, замењује се бројем „4“;

 **Члан 2.**

 У свему осталом Кадровски план органа и служби општине Димитровград за 2024.г. остаје непромењен.

 Члан 3.

 Ова измена Кадровског плана органа и служби општине Димитровград за 2024. годину ступа на снагу осмог дана од дана објављивања у „Службеном листу општине Димитровград“.

**О б р а з л о ж е њ е**

 Законом о запосленима у аутономним покрајинама и јединицама локалне самоуправе („Службени гласник РС“, бр. . 21/16, 113/17, 95/18, 113/17-др. закон, 95/18-др.закон и 86/19-др.закон, 157/20-др.закон, 114/21, 123/21-др.закон и 92/23)) у члану 76. и 77. прописана је садржина и начин доношења кадровског плана. Кадровски план органа и служби Општине Димитровград, у складу са чланом 77. претходно наведеног Закона, усваја Скупштина општине, истовремено са одлуком о буџету.

 Кадровски план се састоји од збирних и појединачних података о запосленима у органима, стручним службама општине Димитровград и потреба за новим запошљавањем у години за коју се кадровски план доноси, и то података о:

* броју службеника и намештеника по сваком радном месту, односно звању који су у радном односу на неодређено и одређено време;
* броју потребних службеника и намештеника по сваком радном месту, односно звању у години за коју се кадровски план доноси;
* броју приправника по нивоу квалификације образовања и врсти стручне спреме;
* броју потребних приправника по нивоу квалификације образовања и врсти стручне спреме у години за коју се кадровски план доноси;
* других података од значаја за кадровско планирање.

 Планирана потреба за запошљавањем службеника у органима и стручним службама Општине Димитровград је из разлога који проистичу због доношења новог, обједињеног Правилника о организацији послова и систематизацији радних места у органима и службама општине Димитровград и потреба за јачањем кадровских капацитета у циљу стварања услова за ефикасно функционисање, односно континуирано вршење послова из делокруга надлежности органа. Планирање административних капацитета је веома важан процес у успостављању модерне и професионалне управе, који укључује анализу постојећих административних капацитета, са једне стране, а са друге стране планирање потреба за новим људским ресурсима, који треба да одговоре будућим стратешким захтевима јачања управе.

 Правни основ за доношење Кадровског плана за 2024. годину, садржан је у чл.77. став 3. Закона о запосленима у аутономним покрајинама и јединицама локалне самоуправе ( „Службени гласник РС“, бр. . 21/16, 113/17, 95/18, 113/17-др. закон, 95/18-др.закон и 86/19-др.закон, 157/20-др.закон, 114/21, 123/21-др.закон и 92/23), где је прописано да се кадровски план усваја истовремено са одлуком о буџету општине.

 Разлог за доношење прве измене Кадровског плана органа и служби општине Димитровград за 2024. годину, је усаглашавање појединих описа радних места са члановима 14.став 3. и члан 17. став 2. Уредбе о критеријумима за разврставање радних места и мерилима за опис радних места службеника у Аутономним покрајинама и јединицама локалне самоуправе („Сл. гласник РС“, бр. 88/16... и 123/21-др. закона).. Звања извшилаца у Кадровском плану мора да буде идентичан са звањима извршилаца у Правилнику о организацији послова и систематизацији радних места у органима и службама општине Димитровград.

 Бр. \_\_\_\_\_\_\_\_\_\_\_\_\_\_\_\_\_\_

 У Димитровграду, \_\_\_\_\_\_\_\_2024. године.

 **СКУПШТИНА ОПШТИНЕ ДИМИТРОВГРАД**

 **ПРЕДСЕДНИК**

 **Зоран Ђуров**